Scenic.jpg (22.23 KiB) Viewed 27784 times
ondoy.jpg (28.66 KiB) Viewed 27784 times
benguet-baguio-pepenged-montage.jpg (16.27 KiB) Viewed 27784 times Standaard Sjinees - Wikipedie
Sproakn en dialektn in Sjina
Hanzi, Latiens (pinyin)
Standaard Sjinees of Modern Standaard Sjinees, ok wal bekeand as Mandarien, Putonghua en Modern Standaard Mandarien, is ne standaardiseerde versie van t Sjinees en de offisjele sproake van de Volksreppubliek Sjina en Taiwan, en ene van de veer offisjele sproakn van Sinjapore.
De klaanklear van Standaard Sjinees of Standaard Mandarien is baseerd op t dialekt van Peking, mer de wöardeskat besteet oet wöarde van ne grote groep aandere Sjinese dialektn oet t noordn, middeln en zuudwestn van Sjina (n sproakgebeed woerin't de variaantn bekeand stoat as Mandarien Sjinees). De grammatika is standaardiseerd noar de verzameling litereare woarkn dee't geskreewn Volkssjinees bepoalt (oorsproonklik Baihua neumd). Dit is de volkssproake dee't in t 20ste joarhoonderd is ontwikkeld as vervanger vuur t Klassiek Sjinees. n Naam "mandarien" sleug vroger op de sproake dee't an t keaizerlike hof wör gebroekt, en duur ofgeveardigen van de keaizer (verseempeld Sjinees: 官话; tradisjioneel Sjinees: 官話; pinyin: Guānhuà; letterlik "Sproake van de ofgeveardigden"), en wör zo oawernömn as synoniem vuur Modern Standaard Sjinees in t 20ste joarhoonderd, mer de term is teegnstriedig ewördn seend at t wörd gebroekt in de sproaknkeunde um ook de verskeaidene noorderlike Sjinese dialektn te beneumn (verseempeld Sjinees: 北方话; tradisjoneel Sjinees: 北方 話; pinyin: Běifānghuà).
Klaanklear[bewark | bronkode bewarken]
t Foneemnsteelsel van Standaard Sjinees besteet oet veerntwentig metkleenkers (woervan't allene /n/, /ŋ/, en mangs /ɻ/ midn in ne lettergreep köant vuurkomn), ongevear zes kleenkers, woervan't dr wat mangs tweeklaankn vormt, en veer toonn. Kleenkers en toon zeent eawn belangriek in t Standaard Sjinees. Wöarde köant t zelfde klaanknpakket hebn, mer nen verskilnden toon, woerduur t woard totaal wat aanders beteeknt.
Sjinees is redelik geliek an t Tweants, wat grammatika angeet. t Hef regelmoatig zinn met n oonderwoarp woernoa n gezegde keump. t Gezegde kan n onoawerdrachtelik woarkwoard wean, n oawerdrachtelik woarkwoard met n liedend vuurwoarp, n verbeendingswoarkwoard met n naamwöardelike gezegde, ezw.
Sjinees verskilt van t Tweants duur oonderskeaid te maakn tusken naamns vuur dinge, dee't as naamwöardelik gezegde köant geeldn, en naamns vuur kenmoarkn. Naamns vuur kenmoarkn